Data was extracted from:https://www.infomed.co.il/drugs/tocilizumab/

המומחים של
Info
med
מסבירים:
טוקיליזומאב (Tocilizumab) היא תרופה ביולוגית לטיפול ב
דלקת פרקים
ראומטית ובמחלת systemic juvenile idiopathic arthritis.
התרופה, אשר פועלת במנגנון של חסימת IL6 מתאימה לחולים אשר נכשלו בניסיונות טיפול קודמים בתרופות אחרות (כולל נוגדי TNF) ויכולה לסייע להתגבר על המחלה.
התרופה מיועדת לטיפול במבוגרים עם
דלקת מפרקים שגרונית
פעילה, חמורה ומתקדמת, שלא טופלו בעבר במטוטרקסט.
IL6 הוא ציטוקין אשר מעורר תגובה דלקתית אשר מתבטאת בין היתר בכאבי פרקים, נפיחות ותסמינים נוספים. חסימת התפקוד של IL6 על ידי שימוש בTocilizumab הוכחה כיעילה מאוד בטיפול במחלות האלה ויכולה לשפר באופן משמעותי את איכות חייהם של החולים.
התרופה הראתה האטת נזק לסחוס ולעצם במפרקים, הנגרם על-ידי המחלה וכן הראתה שיפור ביכולת לבצע משימות יומיות בצורה תקינה. ניתנת בדרך כלל בשילוב עם מטוטרקסט. אולם, ייתכן שתינתן לבד.
התרופה מיועדת לטיפול בילדים ובמתבגרים מעל גיל שנה עם דלקת מפרקים אידיופטית מערכתית של גיל הילדות,  שלא הגיבו בצורה מספקת לטיפולים קודמים, או מעל גיל שנתיים, כטיפול בדלקת מפרקים אידיופטית פוליארטיקולרית של גיל הילדות שלא הגיבו בצורה מספקת לטיפול קודם.
משמשת גם כטיפול בתסמונת שחרור הציטוקינים- - Cytokine Release Syndrome תגובה דלקתית מערכתית של הגוף לציטוקינים (חלבונים) שמשתחררים. התגובה עלולה לגרום לחום, לירידת לחץ דם, תופעות נוירולוגיות, כגון כאבי ראש, בלבול וטשטוש, חוסר בהירות מחשבתית וניתנת מעל גיל 3 שנים.
בשל הפעולה הנוגדת את פעילות מערכת החיסון, מטופלים המשתמשים בתרופה יכולים לסבול ממחלות זיהומיות שונות ואין להשתמש בתרופה בזמן מחלה זיהומית פעילה. כדאי שמטופלים או מלוויהם ישימו לב לשינויים כמו סימני זיהום (למשל שיעול, שינויי חום), שינויי משקל במהלך הטיפול ואחריו.
מעקב טרם הטיפול בתרופה ובמהלכו: בדיקת רמות נמוכות של תאי דם לבנים, רמות נמוכות של  טסיות דם, רמה גבוהה של אנזימי כבד, שומנים בדם, נוכחות שחפת ו/או
דלקת כבד נגיפית
וגורמי סיכון למחלות לב וכלי דם.
צילום: shutterstock
מידע על התרופה
אופן נטילת התרופה
דרך הוריד
זריקה תת עורית
תדירות וזמן נטילה
דרך הוריד: אחת ל-4 שבועות
זריקה תת עורית: כל 1-2 שבועות
טווח המינון
דרך הוריד: עד 8 מ"ג לק"ג. מינון מקסימלי 800 מ"ג
זריקה תת עורית: 162 מ"ג - המינון המקובל בדרך כלל עבור מטופלי דלקת מפרקים שגרונית ודלקת עורק הרקה -וניתן פעם בשבוע
לעתים יש לשנות את המינון בהתאם לתפקודי הכבד, כפי שייקבע ע"י הרופא.
מינון בגיל הילדות וכן תדירות השימוש ייקבעו על ידי הרופא בהתאם למשקל הילד ולאבחנה.
תחילת ההשפעה
מספר שבועות. הקלה ראשונית בתסמינים יכולה להופיע תוך מספר ימים
משך ההשפעה
מספר שבועות. הקלה ראשונית בתסמינים יכולה להופיע תוך מספר ימים
מנה שנשכחה
אם אינך בטוח מתי להזריק, התקשר לרופא שלך או לרוקח. הדבר תלוי בתדירות ההזרקה שנקבעה לך.
הפסקת התרופה
בהחלטת הרופא בלבד
אחסון
בקבוקונים שאינם בשימוש יש לאחסון במקרר, בטמפרטורה של 2-8 מעלות צלסיוס. אין להקפיא. יש להגן מאור.
יש להשתמש בתמיסה תוך 24 שעות לאחר המהילה. ניתן לאחסן את התמיסה המהולה בטמפרטורת החדר או במקרר ולהגן מאור.
אזהרות
תזונה
רגילה
אלכוהול
לא צפויות בעיות מיוחדות.
נהיגה
מומלץ להימנע מנהיגה, כיוון שהתרופה עלולה לגרום לסחרחורת.
הריון
אין להשתמש בתרופה בזמן הריון.
התייעצי עם הרופא.
הנקה
בטיחות השימוש בהנקה לא הוכחה. אין להשתמש בתרופה בהנקה. יש להשאיר מרווח של 3 חודשים לאחר טיפול אחרון
תינוקות וילדים
התרופה בהזרקה תת עורית אינה מיועדת לתינוקות ולילדים מתחת לגיל שנה או מתחת לגיל שנתיים- כתלות באבחנה. אין לתת את התרופה לילדים עם דלקת מפרקים אידיופטית מערכתית פעילה של גיל הילדות השוקלים פחות מ-10 ק"ג. בטיחות ויעילות מתלת לגיל 1 שנה לא בוססו.
קשישים
סיכון מוגבר של נזק לכבד. יש לנטר בקפידה אנזימי כבד. לא נדרשת התאמת מינון.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת כבד
כיב עיכולי
תגובה אלרגית בעבר לתכשיר מקבוצה זו
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי עשויות להתרחש 3 חודשים או יותר לאחר המנה האחרונה של התרופה.
תופעות הלוואי השכיחות ביותר הן זיהום בדרכי האוויר העליונות: נזלת, שיעול, צינון, ברונכיטיס, תגובות במקום ההזרקה, רמות גבוהות של כולסטרול בדם.
תופעות לוואי שכיחות נוספות:
דלקת ריאות •  שלבקת חוגרת (הרפס זוסטר) •  פצעי קור (הרפס של השפתיים), שלפוחיות •  זיהום בעור (צלוליטיס) לעיתים עם חום וצמרמורות •  פריחה וגירוד,
סרפדת
( אורטיקריה) •  תגובות אלרגיות (רגישות יתר) •  זיהום בעין (דלקת הלחמית) •  כאב ראש, סחרחורת, לחץ דם גבוה •  כיבים בפה, כאב בטן •  אצירת נוזלים (בצקת) בחלק התחתון של הרגליים, עליה במשקל •  שיעול, קוצר נשימה •  ספירה נמוכה של תאי דם לבנים בבדיקת דם (נויטרופניה, לויקופניה) •  בדיקות תפקודי כבד לא תקינות (עלייה של אנזימי כבד - טרנסאמינזות) •  עליה בבילירובין בבדיקות דם. רמות נמוכות של פיברינוגן בדם (חלבון המעורב בקרישת הדם).
סיכון למחלות זיהומיות: בשל ההשפעה האנטי דלקתית קיימת רגישות מוגברת לזיהומים שונים. בנוסף, יכולים להתפרץ זיהומים חבויים כמו הרפס, שחפת ומחלות פטרייתיות.
סימני זיהום חמורים: חום וצמרמורת, שלפוחיות בפה או בעור, כאב בטן- נדרשת פנייה מידית לרופא.
סימני רעילות כבדית: עייפות, כאב בטן, צהבת (שינוי צבע העור או העיניים לצהוב)- נדרשת פנייה מידית לרופא.
תופעות הלוואי אצל ילדים ומתבגרים דומות באופן כללי לאלו של מבוגרים. חלק מתופעות הלוואי נראות באופן תכוף יותר בילדים ובמתבגרים: אף וגרון מודלקים, כאב ראש, בחילה וספירה נמוכה של תאי דם לבנים.
פרטי תגובה עם תרופות אחרות
אין לשלב עם תרופות ביולוגיות אחרות.
אין לתת חיסונים חיים מוחלשים - MMR, אבעבועות רוח.
בשל הסיכון לכיבים במערכת העיכול מומלץ להימנע משימוש בנוגדי דלקת ממשפחת NSAID.
ייתכן ויהיה צורך בשינוי מינון בשל השילוב עם החומרים הפעילים הבאים: מתילפרדניזולון, דקסמטזון המשמשים להפחתת דלקת• סימבאסטטין אטורבאסטאטין, משמשים להורדת רמות כולסטרול• חוסמי תעלות סידן (כגון אמלודיפין), משמשים לטיפול בלחץ דם גבוה• תיאופילין, משמש לטיפול באסתמה• וורפארין או פאנפרוקומון, משמשים לדילול דם• פניטואין, משמש לטיפול בפרכוסים• ציקלוספורין, משמש לדיכוי מערכת החיסון לאחר השתלות איברים• בנזודיאזפינים (כגון טמאזפאם), המשמשים להקלה על חרדה.
השפעת שימוש ממושך
עליה בסיכון למחלות זיהומיות שונות. בדרך כלל מתבטא בצינון ורגישות לוירוסים, אך לעתים יכול לגרום להתפרצות מחלה קשה יותר. כל עליית חום או התפתחות תסמיני מחלה אחרים מחייבים הגעה לרופא וטיפול מתאים.
בנוסף, קיים קשר לעליה בסיכון לכיבים במערכת העיכול בשימוש ממושך בתרופה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא